हत्या के आरोपियों को जेल भेजा
रतलाम | झरखेड़ी में 18 दिसंबर को हुई युवक की हत्या के दोनों आरोपियों को पुलिस ने शनिवार को जिला न्यायालय में पेश किया। न्यायालय से उन्हें 7 जनवरी तक न्यायिक हिरासत में भेजने के आदेश दिए। बिलपांक टीआई प्रदीप सोनी ने बताया झरखेड़ी निवासी राजेश ओहरी की हत्या के आरोप में लाला उर्फ लालाराम पिता कालूराम (26) तथा उसके चचेरे भाई लखन पिता गोरधन (22) दोनों निवासी झरखेड़ी को गिरफ्तार कर शनिवार को न्यायिक दंडाधिकारी राकेश जमरा के सामने पेश किया। न्यायालय से आरोपियों को 7 जनवरी तक न्यायिक हिरासत में भेजने के आदेश हुए।
hin_Deva hin_Deva